Lauri Drubinš

Lauri Drubinš (sündinud 28. veebruaril 1987 Valgas) on Eesti poliitik ja munitsipaalametnik, Eesti Reformierakonna liige, Valga vallavolikogu esimees. Lauri Drubinš on käinud Valgas lasteaias Buratino ja õppnud aastatel 1994–2003 Valga Põhikoolis ja aastatel 2003–2006 Valga Gümnaasiumis. Aastatel 2006–2008 õppis ta Tartu Kutsehariduskeskuses rekreatsioonikorraldust. Seejärel õppis ta Viljandi Ühendatud Kutsekeskkoolis ja alates 2010. aastast Tartu Ülikooli Viljandi kultuuriakadeemias huvijuhiks-loovtegevuse õpetajaks. Alates 2021. aastast on ta Tallinna Ülikooli üliõpilane haldus- ja ärikorralduse erialal.[viide?] Karjääri alustas Drubinš veel kooliajal raadiojaamas Ruut FM, kus ta juhtis saateid aastatel 2003–2011. Aastatel 2008–2012, pärast kutsehariduse omandamist, oli ta Valga Kultuuri- ja Huvialakeskuse koosseisu kuulnud Valga Avatud Noortekeskuse noorsootööjuht. Ühtlasi oli ta aastatel 2011–2013 Valgamaa Kutseõppekeskuse avalike suhete juht ja huvijuht. 2011. aastal asutas ta firma Sebra Sõbrad, mis tegeleb ürituste korraldamise, juhtimise ja jäädvustamisega. Drubinš on alates sellest ajast Sebra Sõbrad OÜ juhatuse liige. Aastatel 2013–2017 oli ta Valga aselinnapea, vastutades noorsootöö, hariduse, kultuuri ja spordi valdkonna eest. 24. detsembrist 2019 kuni 2021. aasta novembrini oli ta Tõrva abivallavanem, vastutades samuti kultuuri, spordi, noorsootöö ja hariduse valdkonna eest. Aastatel 2017–2021 oli Lauri Dubrinš Valga vallavolikogu I koosseisu liige ja juhtis kaks aastat selle hariduskomisjoni tööd. Alates 26. aprillist 2021 on ta Valga vallavolikogu esimees. 2014. aastal astus seni parteitu Drubinš Eesti Reformierakonda. 2021. aasta kohaliku omavalitsuse volikogude valimistel kandideeris Eesti Reformierakonna Valga nimekirja esinumbrina Valga vallavanema kohale. 20. oktoobril 2022 valis Eesti Reformierakonna Valga piirkond Drubinši piirkonna juhiks. MTÜ Valgamaa Noorsootöökeskus TANKLA, asutajaliige, juhatuse esimees 2010-2012 MTÜ Carma Motoklubi, asepresident, juhatuse liige 2008-... Kaitseliidu Valgamaa Maleva Valga üksikkompanii liige alates 2016. aastast Eesti Mootorrattaspordi Föderatsiooni mootorrataste mäkketõuskomisjoni esimees 2012-... Rahvatantsurühm Pastlapoolikud liige alates 2009 Eesti Reformierakonna liige alates 2014 aastast Lauri Drubinši hobid on mootorrattaga sõitmine, sh mootorrataste mäkketõusu võistlustel osalemine, harrastussport, auto- ja motospordi sündmuste korraldamine, rahvatants. Lauri Dubrinš. Eesti Reformierakonna veebisait. https://torva.kovtp.ee/uudised-ja-teated/-/asset_publisher/b2JrpqCnmSQg/content/torva-abivallavanemaks-valiti-lauri-drubins LEPM (21. oktoober 2022). "Reformierakond valis endale Valgamaal uued juhid". Lõuna-Eesti Postimees. Vaadatud 21.11.2022. LEPM (27. august 2021). "Selgus Reformierakonna kandidaat Valga vallavanema kohale". Lõuna-Eesti Postimees. Vaadatud 21.11.2022. https://www.inforegister.ee/BQIWCZK-LAURI-DRUBINs[alaline kõdulink] Tiit Loim (7. august 2020). "Abivallavanemal ei õnnestu madalat profiili hoida". Lõuna- Eesti Postimees. Vaadatud 20.11.2022. Tiit Loim (8. veebruar 2019). "Endine aselinnapea sai õiguse Veskijärvel võidusõite korraldada". Lõuna- Eesti Postimees. Vaadatud 8. veebruar 2019. http://www.valgalv.ee/et/Linnakodanikule/Kohalik-voim/Linnavalitsus/Linnavalitsuse-koosseis